Ganz d'tourischte hämmer eus am nöchschte tag uf  de HK Island Peak gwagt, was nume scho wäg de standseilbahn cool isch. Die isch meeega steil, guet über 45°. Und emal dobe hät me e schöni uussicht über Central und au Kowloon und di umligende quartier. Und da hät dänn d'Simi äntlich ihres puzzle vo HKG chöne chaufe (das womer uf de hochziitsreis verpasst händ). Zum znacht simmer dänn is Fairwood, das isch so e chinese fastfood chetti. Me chunnt ine und lauft grad a tafle ane mit em menu, denäbed e kasse. Mit vil zeige und zeichesprach hämmer dänn euses züüg  bschtellt, zahlt, und es paar quittige übercho. Die hämmer dänn amene andere schalter möse abgäh, und es paar minute spöter hämmer euses ässe chöne abhole. Hmmmmm, isch also schwer z'empfehle…